Περάσαμε πέντε υπέροχες ημέρες στο σπίτι της κυρίας Άντας, ήμαστε μια παρέα επτά ατόμων (4 μεγάλοι, 3 μικροί). Η τοποθεσία είναι πολύ ήρεμη, το σπίτι έχει θέα στη θάλασσα και είναι πολύ κοντά στη Χώρα της Τήνου (περίπου 5-10 λεπτά με το αυτοκίνητο).
Το σπίτι είναι τέλειο. Πεντακάθαρο, μύριζε καθαριότητα όταν μπήκαμε! Επίσης, η κυρία Άντα έχει φροντίσει και την παραμικρή λεπτομέρεια ώστε να μην λείπει πραγματικά τίποτα. Είναι διακοσμημένο με πολύ γούστο και προσοχή, σου δημιουργεί μια αίσθηση ηρεμίας και ζεστασιάς. Από τα πιο προσεγμένα καταλύματα που έχω επισκεφθεί. Μεγάλο ατού για εμάς ήταν ότι το κάτω επίπεδο μπορεί να αυτονομηθεί», ώστε τα εφηβάκια μας είχαν την ησυχία τους (και αντίστροφα). Κυρία Άντα, σας ευχαριστούμε πολύ και ευχόμαστε εις το επανιδείν!